**Kynan Bridges - Áttörés**

***SID****: Helló! Sid Roth vagyok. Üdvözöllek világomban, ahol természetes a természetfeletti. Vendégem azt mondja: legyenek elvárásaink arra, hogy ettől az évtől szokatlan csodák fognak történni! Történhet olyan is, hogy egy holló pénzt hoz a szájában, hogy a kezedbe dobja! Pontosan ez történt egy hölggyel! Folyton anyagi nehézségekkel küzdött, majd természetfölöttien egy holló pénzt hozott neki a szájában! Barátai, akik ott voltak vele, szemtanú voltak és igazolták az esetet! Attól a pillanattól kezdve, soha többé nem voltak pénzügyi problémái. Te készen állsz a saját szokatlan csodáidra? Ez következik most az „Ez Természetfölötti” mai műsorában!*

*Tudjátok, van egy olyan népszerű kifejezés, ami sokszor lepereg rólunk, pedig igenis nagyon fontos szó. Ez az „Áttörés”. Mondd el nekünk, mit jelent az áttörés a Biblia alapján, és az alapján, amit Isten mutatott neked.*

**KYNAN**: Tudod, az áttörés egy nagyon erőteljes alapelv a Bibliában. Úgy vélem, az áttörés az, amikor Isten hatalma, célja és jelenléte betör valaki életébe, és örökre átalakítja azt.

***SID****: Nos, te nem száraz módon tanítasz Isten Szavából, hanem gyakorlatiasan.*

**KYNAN**: Igen.

***SID****: Kétségbeesetten szükséged volt áttörésre, amikor elkezdted a szolgálatod. Mennyire mentek rosszul a dolgok?*

**KYNAN**: Nagyon rosszul... Még azt is megkérdőjeleztem, hogy Isten egyáltalán lelkipásztornak hívott el engem. Mivel tudod, a bárányok néha harapnak. És én rengeteg harapást kaptam a juhoktól… Tele voltam sérelmekkel és bántalmakkal. Időnként a szolgálók nem őszinték önmagukkal, amikor kiégnek. Én teljesen kiégtem, és azt mondtam: "Istenem, már azt sem tudom, mit kellene tennem, hogy folytatnom kellene –e..." És emlékszem, amikor egy nagyon kemény evangelizáció után hazaértem és a feleségemmel leültünk a nappaliban. Rám nézett, és akkor még csak észre sem vettem, hogy olyan prófétikus, mint amilyen, és ahogy rám nézett azt kérdezte: "Mit látsz?” Azt feleltem: "Téged látlak."

***SID****: Én is ugyanezt tettem volna…*

**KYNAN**: Mit értesz azalatt, hogy mit látok? Azt mondta: "Nem Kynan. Mit látsz?" Azt mondtam: "Nem tudom, miről beszélsz." El voltam csüggedve, csalódott voltam. Azt kérdezte: "Mit látsz?" Azt mondtam: "Nem tudom." Majd végül felkapcsolták nálam a villanyt. Elkezdtem prófétálni és kimondtam: "Látok nőket és gyerekeket megtérni. Látom, ahogy a fiatalok jönnek az Úrhoz. Látom, ahogy a nemzetek tanítványozva lesznek. Látom, ahogy az utcákról kábítószerfüggők jönnek az Úrhoz." Abban a pillanatban, ahogy ezeket kimondtam, Isten céljai áttörtek az életembe. Arról kaptam kinyilatkoztatást, amit a Menny szándékozik az életemben tenni, és az teljesen más volt, mint az akkori helyzetem. Ahogy elkezdtem prófétálni, a légkör elkezdett megváltozni, és hirtelen beleléptem az áttörés kenetébe, amelyről nemsokára beszélek még. Azon a vasárnapon volt a legnagyobb összejövetelünk, ami a gyülekezetünk történetében valaha is volt, mert szellemben a dolgok átfordultak. Sokan arra várnak, hogy ez a fordulat a Mennyben történjen meg, holott a Menny már nyitva áll! A Földön kell ennek a fordulatnak eljönnie méghozzá úgy, hogy az elmédben átfordulnak a dolgok, mert akkor tudsz belelépni Isten ígéreteibe, ami elvezet a manifesztáció, azaz külső megnyilvánulás helyére.

***SID****: Az áttörésről beszélve, meséld el az agybénulásban szenvedő ember gyógyulási áttörését.*

**KYNAN**: Igen, ez egy nagyon erőteljes bizonyság. Kaliforniában ébredési alkalmat tartottam. Ezt az esti alkalmat nagyon sok szellemi harc előzte meg. Majd előre jött egy olyan hölgy, aki születésétől kezdve szenvedett agybénulásban. Egész addigi életét úgy élte le, hogy nem tudott normális életet élni. Behozták az összejövetel helyére. Sid, van most itt egy fontos kiemelni-valóm. Ha csodát akarunk meglátni, olyan hozzáállással kell jönnünk, hogy tele vagyunk elvárással annak kapcsán, hogy azt meg is fogjuk kapni! Mert ha telve vagyunk hittel-teljes várakozással, az elhozza a csodák légkörét. Szóval, a fia hozta oda ezt a hölgyet, és amikor megkérdeztem tőle: "Mit akarsz, hogy Isten tegyen érted?" Azt felelte: "Azt akarom, hogy Isten gyógyítson meg. Azt akarom, hogy megérintsen." Éreztem a hitét. Megértettem, mit érezhetett Jézus, amikor azt mondta, hogy „látta a hitüket.” Képesek vagyunk látni az emberek hitét! Ahogy ezért a hölgyért imádkoztam, semmi mást nem tettem, csak annyit mondtam: "Tudod mit? Képes vagy mindent megtenni Krisztusban! Mindenre van erőd Krisztusban, aki megerősít téged!” Akkor még észre sem vettem, hogy semmi mást nem tettem, csupán aktiváltam benne azt a kenetet, ami eleve már benne is volt! Látod, Krisztus bennünk él! Amikor áttörést akarunk, először bennünk – belül kell megtörténnie az áttörésnek ahhoz, hogy a javunkra váló áttörés külsőleg is megtörténjen. Ez annyira fontos! Folyamatosan ezt suttogtam a fülébe: " Képes vagy mindent megtenni Krisztusban! Mindenre van erőd Krisztusban, aki megerősít téged!" Minden alkalommal, amikor ezt mondtam, tett egy lépést, majd egy újabb lépést és végül az egész termet körbe futotta és az emberek hite akkorát robbant, mint a bomba. Sid, Isten dicsősége leszállt arra az épületre, és sok csoda történt még ott aznap este.

***SID****: Használtál egy olyan kifejezést, hogy „Tartsunk igényt a Menny kínálatára”. Elmagyaráznád, hogy ez mit jelent?*

**KYNAN**: Igen. Ahogy a pénzpiaci összefüggésben van „kereslet és kínálat”. Istennél is van gazdasági élet. A Menny nem csak egy hely, hanem egy rendszer is. Isten Királysága tekintetében ezért mondja a Biblia: „Aki kér, az mind kap!” Más szavakkal, „keresletet” támasztok azzal, hogy IGÉNYT TARTOK a Menny „kínálatára”, azaz ellátmányára. Egy nap, mialatt imádkoztam, kaptam egy látomást, amiben egy arany dupla ajtó volt, és látomásban ahogy kinyitottam a dupla ajtót és átmentem azon, egy véget nem érő raktárat láttam. Volt benne arany, rubin és mindenféle drágakövek. Négy angyal őrizte ezt a raktárat. Ahogy kijöttem a látomásból, az Úr szólt hozzám és azt mondta: "Beléptél a Menny kincstárába, ahol korlátlan mennyiségű a kínálat, azaz ellátmány. A Mennyben nincsenek korlátok és nincsenek határok!"

***SID****: Hű, Istennek hatalmas jelenléte szabadult fel, ahogy ezt kimondtad!*

**KYNAN**: Igen. A Mennyben nincsenek korlátok! Az egyetlen dolog, ami korlátoz bennünket, az az általunk támasztott igény. Nagyon erősen érzem most azt, hogy valaki, aki néz most minket, ez neked szól: „Tarts igényt a Menny kínálatára!” Figyelj! Nem TE vársz Istenre, hanem Ő vár RÁD! Ő MÁR elérhetővé tett számodra mindent! Az átalakulás, a csoda, az üdvösség, a gyógyulás, mind már a tiéd! Neked kell odalépned a megterített asztalhoz, hiszen a Biblia szerint Isten asztalt terített nekünk!

***SID****: Kynan, ha tehát valaki azt mondja: "Istenem, én várok Rád, várom, hogy cselekedj…" Istenre való várakozásunk aktív, sőt energikus kell, hogy legyen és nem passzív…*

**KYNAN**: Igen. **A Máté 11:12 azt mondja: „…erőszakoskodnak a Menny Királyságáért, és az erőszakoskodók ragadják el azt..”** A kereszténység nem nézősport! A Királyság megnyilvánulását nem a kispadról fogjuk megtapasztalni! Be kell kapcsolódnunk, részt kell vennünk abban, ami a Mennyben van és ami a szellemvilágban zajlik! Hadd mondjak egy példát. Képzeld el, hogy van egy hátsó szobád, ahová soha nem mész be, de a szoba ajtaja mögött ott van 5 milliárd dollár. Odaállnál az ajtó elé és azt mondanád: "Uram, nyisd ki ezt az ajtót, majd amikor ez a te szent akaratod lesz."

***SID****: Nem, én azonnal berontanék oda! Még az ajtót is betörném! És biztos, hogy ti is!*

**KYNAN**: Akár még az ajtót is betörnéd? Miért? Mert sokkal értékesebb az, ami az ajtó mögött van, mint maga az ajtó. Amivel Isten rendelkezik az akadályaid túloldalán, a fal másik oldalán, az meghaladja korlátaidat, és itt az ideje, hogy az Egyház áttörjön a korlátokon és meglássa annak megnyilvánulását, amit Isten tervezett. Igen.

***SID****: Mondok neked valamit. Régóta hívő vagyok, és amit Isten jelenlétében itt mondasz, ez arra késztet, hogy készen álljak betörni azt az ajtót! Nos, olvasunk a Bibliában olyan szokatlan csodákról, mint például hogy Isten halat küldött pénzzel a szájában, és ezek a szokatlan csodák újra megjelennek! A szünet után szeretném majd meghallgatni a történetét annak a nőnek, akinek holló vitt pénzt természetfeletti módon és onnantól fogva soha többé nem küzdött anyagi gondokkal.*

*Nem tudom ti hogy vagytok ezzel, de az én elvárásaim az egekbe szöktek! Tele vagyok elvárással szokatlan csodák iránt, mivel a most következő sztori mindent visz! Mesélj a természetfeletti hollóról.*

**KYNAN**: Ilyen dolgokat nem lehet kitalálni. Szolgálatunk egyik munkatársa, egy drága testvérnő, akkoriban anyagi nehézségekkel küzdött, amikor néhány barátjával elment egy bevásárló központba. El is költötte pénze nagy részét, ahogy vásárolt dolgokat, de valamire még szüksége volt egy másik üzletből is. Ahogy állt be az üzlet parkolójába, észrevették, hogy egy holló leszállt ott a parkolóban és van valami a szájában. Ahogy kiszálltak az autóból és elindultak a holló irányába, az nem repült el! Ez egy nagyon merész holló… Ráadásul elkezdett feléjük sétálni. Ahogy közelítettek felé, ő is közelített feléjük. Egyre közelebb és közelebb kerültek egymáshoz. Majd meglátták, hogy pénz van a szájában és csak ott állt, és amikor már elég közel kerültek hozzá, kiejtette szájából a pénzt és elrepült. 50 dollár volt. Pontosan annyi, amennyit a boltban költött. Az érdekes része a sztorinak: ezek ropogós, friss bankjegyek voltak, mintha most jöttek volna ki a bankból.

***SID****: Vadonatúj bankjegyek?*

**KYNAN**: Vadonatúj ropogós bankjegyek a holló szájából. Ez a csoda megváltoztatta az életét. Látod, elég csupán egyetlen perc, hogy megváltozzon a világod! Egyetlen perc elég, hogy megtörténjen a csoda! Azonban nekünk kell megtanulnunk kihasználnunk minden pillanatot, hogy a maximumot hozzuk ki abból!

***SID****: Beszélj az áttörés kenetéről.*

**KYNAN**: A **Mikeás 2:13** beszél az áttörés kenetéről. Az „áttörés” szó héber kifejezése „parats” aminek jelentése: kitörni, áttörni, utat törni. Ugyanezt a szót használja az **1Mózes 38:29** ahol az ikreknél a második kisbaba utat tört magának, hogy ő szülessen meg elsőnek. Ugyanezt a szót használja itt is. Tehát, az áttörés kenete azért lett felszabadítva itt a földön, hogy mindenféle korlátozást megsemmisítsen. Hogy megszűnjenek pénzügyi korlátok, családi korlátozások, és leomoljanak a falak! Emberek kérdezik: „miért nem jött még el az áttörésem?” Azért, mert létezik egy olyan gonosz szellem, mely megpróbálja megakadályozni az áttörésed azáltal, hogy késlelteti annak megnyilvánulását, amit kértél az Úrtól. De a jó hír az, hogy Isten felszabadította az áttörés kenetét a hívő ember belsejében és körülötte, amely sokkal erősebb, mint az a korlátozás, limitálás, mint ami próbálkozik a hívő embernél. Hiszem, hogy ez az az időszak, amikor tömeges áttöréseket tapasztalunk majd meg Krisztus Testében.

***SID****: Mondj egy gyakorlati példát a saját életedből az áttörés kenetével kapcsolatban.*

**KYNAN**: Rengetegszer láttam már. Szolgálat tekintetében például a legkeményebb időszakon mentem át lelkipásztorként. Emlékszem, amikor annyira mélyre kerültem, hogy teljes volt körülöttem a sötétség. Nem éreztem Isten jelenlétét, nem hallottam Tőle semmit. És egész napokat csak bent voltam a házban, és ki sem mozdultam otthonról. Majd egy nap az Úr belépett a szobámba és szólt hozzám. Azt mondta: „Meddig fogod még tolerálni, eltűrni ezt az állapotot?” Erre én: „Ezt hogy érted?” Azt felelte: „A hatalmat már neked adtam! Minden hatalom a tiéd!” Erre azt mondtam: „Uram, tudod mit? Változni akarok. Akarom, hogy változás történjen az életemben!” Hirtelen, Sid, természetfeletti áttörést tapasztaltam meg. Valami felemeltetett, felszabadult az életemből, és azóta soha nem voltam már ugyanaz. És azóta már nagyon sokak életében láttam meg ugyanezt!

***SID****: Amikor visszatérünk a szünetről, szeretném, ha Dr. Kynan elmagyarázná, hogyan fordíthatjuk vissza, hogy a késleltetés szelleme ne tudjon hatni sem ránk, sem imáinkra, álmainkra vagy sorsunk megvalósulására, és hogy megtörjön a késleltetés szelleme az életünk felett egyszer s mindenkorra!*

*Azt mondtad itt vannak az áttörés angyalai most. Tudnál erre példát mondani?*

**KYNAN**: Vannak angyalok itt a földön most ebben a pillanatban is. Sőt, folyamatosan jön velem és minden alkalommal, amikor prédikálok is, szolgál velem együtt az az angyal, akit úgy hívnak: „Áttörés”. Az egyik feladata ennek az angyalnak, hogy nyakon csípje a késleltetés szellemét a hívők életében! Hadd adjak egy példát. Angliában prédikáltam, amikor azt mondtam: eljött az ideje az aktiválásnak és kihirdettem: „Fogadjátok el! Fogadjátok el!” Tehát kijelentettem, hogy azt a prófétikus cselekedetet fogjuk tenni, hogy mindenki, ahogy felnyújtja a kezét az Úr felé, hit által elfogadja azt, amit az Atya MÁR megadott és felkínált számára. Ahogy ezt megtettük, a légkör megváltozott. Emberek elkezdtek meggyógyulni, majd történt egy elképesztő dolog. A rendezvény-szervező hölgy lánya épp ekkor telefonált és elmondta, hogy kb. egy évvel azelőtt elhagyta kedvenc fülbevaló párosát, és egy teljes évig nem került elő. De most hirtelen egyik pillanatról a másikra ott termett mindkét fülbevaló egy-egy lépcsőfokon – ott hevertek előtte! A rendezvény-szervező azt mondta nekem: „Kynan, én hiszem, hogy egy angyal vitte oda azokat a fülbevalókat!”

***SID****: Hogy lehet ez? Nem lehetett ott hamarabb a lépcsőn, amikor egy éven át ott jártak fel-alá rajta…*

**KYNAN**: Mert ez angyali. Ez természetfeletti. A természetfeletti természetes Sid! Az egyik dolog, amit mondott nekem az Úr, hogy "partneri viszonyba kell kerülnünk az angyalokkal, együttműködve velük!" Hogyan tegyük ezt? **A 103. zsoltár 20-as és 21-es verse azt mondja, hogy az angyalok Isten szájából származó szóra hallgatnak, és úgy hajtják azt végre, mint egy parancsot!** Ami azt is jelenti, hogy addig nem tudják végrehajtani a megbízásukat, amíg MI nem mondjuk ki Isten szavát! Az egyik módja tehát annak, hogy együttműködjünk velük az, hogy csak azokat mondjuk ki itt a Földön, mint amit a Mennyben mondanak ki az életünkre! A földi beszélgetésünknek összhangban kell lennie a mennyeivel! És ki kell azokat mondanunk! Sid, ahogy kihirdettük a szánkkal, láttuk, hogy emberek meggyógyultak, megszabadultak. Ahogy kimondták azt, amit Isten mond róluk, megváltozott körülöttük a légkör! Hangot kell adnunk Isten szavának! Isten írott Igéje nem történik meg csak úgy magától, hiába a Mennyben az már mind úgy van. Abban a pillanatban jön le a földre az ami a Mennyben van, amikor mi a szánkkal azt kihirdetjük, kimondjuk!

***SID****: Imádkoznál most a nézőinkért és megtörnéd a késleltetés szellemét az életükben?*

**KYNAN**: Igen. Most hozzád beszélek, aki most nézel minket. Lehet elkeseredtél, mert már olyan régóta vársz és olyan mintha késleltetve lenne az áldásod. Tudod, a késleltetés szelleme együttjár más szellemekkel is, ezek a figyelemelterelés, zaklatottság, szorongás, csüggedés és búslakodás. De most a Yeshua – Jézus vérének erejével megtöröm az életed fölött azt a szellemet, mely megpróbálja megállítani, megakadályozni, hogy az áldások bejöjjenek az életedbe. Feleségemmel egyszer ima közben szellemben láttunk egy pókhálót, ami felfogta az áldásainkat és szóltunk hozzá, hogy a Jézus nevében ez a pókháló szétszakad és az áldásaink betörnek az életünkbe. Ugyanezt szólom most rád, a Szent Szellem hatalma által, hogy minden, amit az ellenség feltartóztatott, akadályozott az életedben, mindaz, ami stagnálást okozott és amit az ellenség próbált blokkolni az életedben, az ÁTTÖRIK MOST a Jézus nevében, és betör az életedbe és jön hozzád! Fogadd most el a helyreállítását mindannak, amit a sáska és cserebogár megevett a **Jóel 2:25** szerint! Ez a te helyreállításod és megbékélésed időszaka! A Jézus vérében rejlő erő gyorsítsa fel az életed minden ígéretét! Kihirdetem, hogy az **Ézsaiás 43:19 a tiéd! „Nézd! Most valami újat kezdek! Már sarjad is, mint a zsenge vetés… A pusztában utat készítek, a kietlen sivatagban folyókat fakasztok.”** Most történik ez az életedben, a Jézus nevében!

***SID****: Kynan, te Isten prófétája vagy és láttál olyan dolgokat, amelyek ebben az évben el fognak kezdődni, melyek csodálatosak. Megosztanál ezekből egyet – kettőt?*

**KYNAN**: Az egyik, ami az idén elkezdődik még nagyobb intenzitással mint eddig, az angyali tevékenység megnövekedése, a másik a prófétai kenet megnövekedése. Mert a prófétai kihirdetések – kinyilvánítások hozzák el az áttörést. Ha nem hiszel nekem, kérdezd meg Dánielt, a Dániel könyvének 9. és 10. részében, amikor Izráel fölött kihirdette a dolgokat és megjelentek az angyalok. Továbbá látni fogunk Sid, szokatlan csodák megjelenését! És tudod mit? Nem lelkipásztorokon és gyülekezeti szolgálókon keresztül fog történni csupán, hanem teljesen átlagos, hétköznapi embereken keresztül, akiknek kitartó hitük vannak abban, hogy amit Isten Igéje mond az igenis igaz! És valóságként meg fog jelenni az életükben és olyan csodákban és jelekben fognak járni, mint amilyeneket még soha nem láttunk! A kései eső dicsősége száll most a földre! **Aggeus 2:9 „Nagyobb lesz a második ház dicsősége, mint amilyen az elsőé volt!”** Robbanás lesz az Egyházban! Nem kell könyörögni az embereknek, hogy jöjjenek Istentiszteletre! El kell majd küldeni embereket, mert már nem lesz elég nagy kapacitásunk arra, hogy befogadjuk őket, mert annyira akarnak majd jönni! Azt látom, hogy Gyülekezetek otthagyják az épületeiket és kimennek nyitott terepre, stadionokba, parkokba, füves területekre összejöveteleket tartani, ahol azonnali csodákat, teremtő csodákat is meglátunk majd. Tömegesen meg fognak térni emberek és az egész körülöttünk lévő kultúra meg fog változni!

***SID****: Ez lett volna a következő kérdésem. Hogyan fogja ez megváltoztatni a társadalmat?*

**KYNAN**: Az Ézsaiás 8:18 szerint mi, és azok a gyermekek, akiket nekünk adott az Úr, mi magunk vagyunk a világ számára jelek és csodák. Amikor elkezdünk járni Isten Királyságának hatalmában, a Márk 16. fejezete válik a valóságunkká. A **Márk 16:20-ban azt mondja: „…mindenhol kihirdették Isten üzenetét. Az Úr együttműködött velük, és hitelesítette az üzenetet természetfeletti jelekkel, amelyek kísérték az üzenet hirdetését.”** Hiszem, hogy az ApCsel könyvében történteket meg fogjuk látni ebben a nemzedékben, a jelen generációjában működni! Meglátjuk, ahogy milliók fognak jönni az Úrhoz! Meglátjuk, ahogy az emberek kijönnek a függőségeikből, kötelékeikből és erkölcstelenségeikből! Jönnek Isten Királyságába, és megismerik azt, hogy Yeshua – Jézus neve mindenek felett való név!

***SID****: Amit még Isten adott neked, hogy ez most jön el! Most! Most! Most!*